**SÚKROMNÁ ŠPECIÁLNA MATERSKÁ ŠKOLA**

**LIPOVÁ 1736/2, T O P O Ľ Č A N Y**

**Správa o výchovno-vzdelávacej činnosti,**

**jej výsledkoch a podmienkach školy**

**v školskom roku 2018/2019**

oBSAH

1. Základné identifikačné údaje o škole..........................................................3
2. Údaje o počte detí v SŠMŠ.........................................................................4
3. Zamestnanci školy a plnenie kvalifikačného predpokladu pedagogických zamestnancov..............................................................................................5
4. Vzdelávanie pedagogických zamestnancov................................................5
5. Aktivity v SŠMŠ.........................................................................................6
6. Údaje o priestorových a materiálno - technických podmienkach...............7
7. Údaje o hmotnom a finančnom zabezpečení školy ....................................9
8. Dosiahnuté výsledky /cieľ koncepčného zámeru školy,

vyhodnotenie jeho plnenia..........................................................................9

1. Oblasti, v ktorých materská škola dosahuje dobré výsledky, a oblasti,

v ktorých sú nedostatky a treba úroveň výchovy a vzdelávania zlepšiť

vrátane návrhov opatrení ……………………………………………….. 10

10. Vyhodnotenie kontrolnej a hospitačnej činnosti .......................................11

1. **Základné identifikačné údaje o škole**

**Názov školy:**

SÚKROMNÁ ŠPECIÁLNA MATERSKÁ ŠKOLA, LIPOVÁ 1736/2, TOPOĽČANY

**Adresa:**

Lipová 1736/2, 955 01 Topoľčany

**Telefón:**

0911616755

**E-mail: web stránka:** [**www.specialnamsto.sk**](http://www.specialnamsto.sk)

specialnamsto@gmail.com

**Zriaďovateľ:**

PhDr. Jana Merašická, ul. Podjavorinskej 1961/8 ,955 01 Topoľčany .

**Riaditeľka:**

Katarína Stískalová

**Pedagogická rada:**

Členovia:

Katarína Stískalová

Eva Zaťková

Katarína Poluchová

Bc. Dagmara Beňová ( do 03.12.2018)

**Rada školy:**

Predseda: Mgr. Marta Peterová

Podpredseda: Mgr. Andrea Galovičová

Členovia: Lenka Kajanová -zástupca rodičov

PhDr. Jana Merašická-zriaďovateľ

Katarína Poluchová –zástupca učiteľov

**Zriadenie školy:**

SŠMŠ bola zaradená do siete škôl od 2.septembra 2008 .

**Zameranie školy:** Vychováva a vzdeláva deti so špeciálnymi výchovno-vzdelávacími potrebami.

**Druh školy**: Súkromná špeciálna materská škola je materská škola s celodennou výchovou a vzdelávaním s možnosťou poldennej dochádzky, ak to vyžaduje zdravotné znevýhodnenie dieťaťa. Poskytuje predprimárne vzdelávanie deťom so špeciálnymi výchovno-vzdelávacími potrebami od 2,5 do 7 rokov a deťom s odloženou povinnou školskou dochádzkou.

1. **Údaje o počte detí v SŠMŠ**

Počet detí so špeciálnymi výchovno-vzdelávacími potrebami v SŠMŠ v školskom roku 2018/2019: **20 detí**

Trieda **Včielky** : 10 detí, z toho :

* deti s odloženou povinnou školskou dochádzkou : 3
* predškolský vek : 6
* päťročné deti : 1

Trieda **Lienky** : 10 detí, z toho:

* štvorročné deti : 8
* trojročné deti : 2

1. **Zamestnanci školy a plnenie kvalifikačného predpokladu**

**pedagogických zamestnancov školy**

**Pedagogickí zamestnanci:**

|  |  |  |  |  |
| --- | --- | --- | --- | --- |
| **meno** | **Prac. zaradenie** | **kvalifikovanosť** | **Ukončené ped.vzd.** | **Iné vzdelanie** |
| Eva Zaťková | učiteľka | 100% kvalifikovaná | Učiteľstvo pre MŠ  Špeciálna pedagogika | - |
| Katarína Polúchová | učiteľka | 100% kvalifikovaná | Učiteľstvo pre MŠ  Špeciálna pedagogika | všeobecná sestra |
| Katarína Stískalová | riaditeľka | 100% kvalifikovaná | Učiteľstvo pre MŠ  s 1.atestáciou  Špeciálna pedagogika | - |
| Bc. Dagmara Beňová | asistentka | 100% kvalifikovaná | Bc. Špec.pedag. |  |

**Nepedagogickí zamestnanci:**

Oľga Kopčanová : prevádzková pracovníčka (Osvedčenie o odbornej spôsobilosti na prácu

s potravinami)

**4. Vzdelávanie pedagogických zamestnancov**

**Katarína Polúchová-** školenie o ochrane osobných údajov

**Eva Zaťková**

14.11.2018**-** účasť na tyflopedickom seminári: „Otvor oči a snívaj svoj sen“

**5. Aktivity / údaje o aktivitách a prezentácii školy na verejnosti**

05.10.2018 Tvorivá dielňa: „Jeseň pani bohatá“. Deti pracovali s prírodným materiálom, ktorý

nazbierali počas vychádzok. Tvorili za pomoci učiteľky, asistentky, rodiča.

19.10.2018 Divadelné predstavenie: “O špinavých ponožkách“

Divadielko „NA TRAKY“ z Prievidze zavítalo do našej škôlky. Vtipne priblížilo

deťom dôležitosť pestovania hygienických návykov.

13.11.2018 Otvor oči a snívaj svoj sen- tyflopedický seminár s výstavou prác špeciálnych

materských škôl z celého Slovenska. My sme sa zapojili prácami

s jesennou tematikou.

21.11.2018 Tanečná súťaž: LET´S DANCE v našej škôlke.

Deti tancovali v pároch chlapec + dievča na melódie obľúbených detských

piesní. Za každé tanečné vystúpenie získavali body. Na záver sa body

sčítali a vyhodnotili víťazi. Odmenené boli všetky deti.

11.12.2018 Pečenie vianočných medovníčkov. Už tradične sme si vymiesili medovníkové

cesto, rozgúľali a vykrajovali medovníčky, ktoré nám potom ochotné pani

kuchárky z MŠ Lipová upiekli. Po vychladnutí si ich deti samé ozdobili.

06.12.2018 Mikuláš v našej škôlke.

Prvý krát s Mikulášom a anjelom zavítal do našej škôlky aj čert.

20.12.2018 Vianočná besiedka. Deti sa predstavili krátkym vianočným programom, ktorý

usilovne celý mesiac nacvičovali. Potom si spoločne s rodičmi a učiteľkami

posedeli pri vianočnom pečive a čaji.

JANUAR-FEBRUÁR 2019

Kŕmenie vtáčikov. Každý deň cez pobyt vonku sme do kŕmidiel sypali krmivo

pre vtáčiky.

09.01.2019 Sánkarské preteky. Deti sa spúšťali z kopčeka na školskom dvore po dvojiciach.

Vyhrávali tí, ktorí najďalej dojazdili.

13.02.2019 Karneval. Fašiangový karneval so súťažami v maskách a cenami.

14.03.2019 Predškoláčik-vedomostná súťaž, ktorá bola zameraná na predškolské

zručnosti a vedomosti. Víťazi boli odmenený školskými taškami, ostatní

pastelkami a omaľovánkami.

11.05.2019 Pečenie a zdobenie medovníkových srdiečok ku „DŇU MATIEK“.

03.06.2019 Škôlkárska OLYMPIÁDA. Športové súťaže na školskom dvore.

04.06.2019 Veľká vychádzka do Továrnik, návšteva Spojenej školy, zmrzlina u Buchtovej.

05.06.2019 Diskotéka + spevácka súťaž.

06.06.2019 Veľká vychádzka do mestského parku. Hry na detskom ihrisku.

07.06.2019 Hľadanie strateného pirátskeho pokladu. Deti na jednotlivých stanovištiach plnili

úlohy, ktoré im zadali rozprávkové postavičky (žiačky VI.A ZŠ Tribečská

v Topoľčanoch a študentky strednej pedagogickej školy v Topoľčanoch). Po

vyriešení úlohy dostali indíciu, ktorá ich priviedla k podkladu, ktorý museli

vykopať (z piesku).

11.06.2019 Maľovanie na tvár. K téme ZOO si študentky pedagogickej školy pripravili

edukáciu s úlohami. Deti si po ich vyriešení ako odmenu vybrali, aké zvieratko im

namaľujú na tvár.

13.06.2019 Pranie na školskom dvore. Deti vo vode plákali malé texlilné oblečenie.

Manipulovali s nimi vo vode, čím si uvoľňovali kĺby a tiež sa osviežili v horúcom

letnom dni. Oblečenie potom žmýchali a vešali na šnúru, kde ho štipcovali a

precvičovali si tak jemnomotorcké svalstvo prstov a štipkovitý úchop.

19.06.2019 Výlet vláčikom do Novák a späť.

25-26.06.2019 Dopravné ihrisko. ZŠ Sv. Ladislava na asfaltovej ploche pred školou vytvorila

dopravné ihrisko, ktoré sme využili na dopravnú výchovu.

28.06.2019 Rozlúčková slávnosť s predškolákmi.

Počas celého šk. roku sme spolupracovali so Súkromnou strednou odbornou školou pedagogickou, Továrnícka 1641, v Topoľčanoch. Dve študentky študijného odboru 7661 M od 01.10.2018 do 20.05.2019, 6 hodín denne- každý pondelok, vykonávali odbornú prax, zapájali do výchovno-vzdelávacieho procesu. Tri študentky 3.A triedy študijného odboru 7661 M od 27.05.2019 do 14.06. 2019 vykonávali v našej SŠMŠ súvislú odbornú prax. Navštevovali nás aj nadaní žiaci VI.A ZŠ Tribečská v Topoľčanoch.

**6. Údaje o priestorových a materiálno - technických podmienkach**

SŠMŠ sídli v areáli MŠ Lipová 1736/2 v Topoľčanoch v prenajatých priestoroch. K dispozícii máme 2 triedy, jedna slúži aj ako spálňa. Ďalšie miestnosti sú : jedáleň pre deti, hygienické priestory pre deti, šatňa, priestor pre uskladnenie učebných pomôcok a ostatného materiálu, miestnosť pre učiteľky , hygienické priestory pre personál.

Triedy sú vybavené moderným, variabilným a farebným nábytkom, ktorý rozvíja estetické cítenie detí a vyhovuje bezpečnosti a ochrane zdravia detí. Hračky, didaktické hračky a učebné pomôcky patria k nezastupiteľnému vybaveniu materskej školy - dopĺňajú sa priebežne, podľa potreby. Veľa edukačných pomôcok sme si vyrobili sami. Vyrábame si aj Pl k edukačným aktivitám. V rámci MZ sme zhromaždili materiál na rozvíjanie grafo-motorických zručností s názvom: Hry, činnosti a PL na rozvíjanie jemnej motoriky.

Každá trieda je dostatočne vybavená spotrebným materiálom na výtvarné, grafo-motorické, pracovné činnosti, na základe čoho môžeme kvalitne plniť ŠkVP.

V triede lienok máme interaktívnu tabuľu a tablet s edukačnými hrami, čo nám umožňuje rozvíjať digitálnu gramotnosť detí a zvyšovať motiváciu pri edukácii. Vybavili sme ju novým pohyblivým stolíkom a linoleom. Obe triedy vyhovujú potrebám detí a umožňujú efektívne využiť priestor pre realizáciu cielených aktivít, aj hrových činností.

Spálňu sme vybavili novými návliečkami a nepremokavými plachtami.

Šatňa je vybavená novými farebnými šatníkovými skrinkami a novým linoleom.

Pre realizáciu pohybových aktivít a relaxačných a zdravotných cvičení využívame priestory triedy a za dobrého počasia školský dvor. Obláčik nádeje-občianske združenie SCŠPP nám zakúpilo vybavenie pre realizáciu pohybových aktivít (žinenka, kruhy, prekážková dráha, kladina,padák, hmatové vankúšiky, rebrík....)

Školský dvor je priestranný, zabezpečený oplotením a uzamykateľnými bránami. Nachádza sa na ňom pieskovisko, detské ihrisko s  preliezkami, hojdačkami, kolotočom, tunelom a trampolínou. Školský dvor je udržiavaný, pravidelne čistený, pieskovisko dezinfikované.

Zborovňa učiteľov je vybavená počítačom, notebookmi, skenerom, čiernobielou a farebnou tlačiarňou. Nachádza sa v nej pracovný stôl a kancelárske kreslo, gauč a stolík určený na relaxáciu zamestnancov a na prijímanie návštev. Na podlahu sme zakúpili nové linoleum.

Toalety sme vybavili novými deliacimi farebnými panelmi.

V mesiacoch apríl-máj prebehla rekonštrukcia elektroinštalácie a budova sa zatepľovala. V tom čase sa výchova a vzdelávanie uskutočňovali v náhradných priestoroch- vo voľnom pavilóne bežnej MŠ Lipová v Topoľčanoch. Práce však pokračovali aj po návrate do našich priestorov, preto sme bezpečnosti a ochrane zdravia detí venovali zvlášť zvýšenú pozornosť.

**7.Údaje o hmotnom a finančnom zabezpečení školy**

SŠMŠ je financovaná na základe štatistického výkazu o počte detí predloženého obci podľa stavu k  15.9. Finančné prostriedky sú SŠMŠ pridelené na základe finančného toku MF SR – MŠ SR – podielové dane obce. Prostredníctvom mesta Topoľčany sme v uplynulom šk. roku dostali finančné prostriedky na prevádzku a mzdy .

SŠMŠ účtuje podľa postupov účtovania pre organizácie nezriadené za účelom podnikania. Finančné prostriedky môžu byť a sú použité na mzdy, platy a ostatné osobné vyrovnania, k nim súvisiace poistné a príspevok do poistných fondov, tovary a služby a bežné transfery. Správa o hospodárení je každoročne zasielaná MsÚ v Topoľčanoch.

**8. Dosiahnuté výsledky /cieľ koncepčného zámeru školy, vyhodnotenie**

**jeho plnenia**

Výchova a vzdelávanie sa uskutočňovala podľa školského vzdelávacieho programu Slniečko, vypracovanom v súlade so štátnym vzdelávacím programom, ktorý schválilo Ministerstvo školstva, vedy, výskumu a športu Slovenskej republiky dňa **6. júla 2016** pod číslom **2016-17780/27322:1-10A0** s platnosťou od **1. septembra 2016 .**

Plánovanie sme rozdelili do mesačných tém a pod-tém tak, aby charakterizovali príslušné ročné obdobie, prihliadali na sviatky a slávnosti v danom ročnom období, zohľadňovali záujem a schopnosti detí a boli pre deti motiváciou k vzdelávaniu.

Individuálnymi intervenciami sme eliminovali, stimulovali , čiastočne kompenzovali stav a dôsledky zdravotného znevýhodnenia.

Využívali sme kompletné špeciálne vybavenie, stimulačné programy, odborný servis zamestnancov SCŠPP J.Kráľa 1 v Topoľčanoch. Zabezpečovali sme plynulú a systematickú, logopedickú, špeciálnopedagogickú a psychologickú starostlivosť, rozvíjali sme komunikačné zručnosti.

Vzdelávacie štandardy sme prispôsobovali v maximálnej miere výchovno-vzdelávacím potrebám a možnostiam detí so špeciálnymi výchovno-vzdelávacími potrebami. Zabezpečovali sme stretávanie so zdravými deťmi, a to návštevami bežných MŠ, cez pobyt vonku na školskom dvore a počas akcií, ktoré organizovalo mesto Topoľčany. Organizovali sme spoločné podujatia s bežnými i špeciálnymi MŠ,ZŠ. Výchovno-vzdelávací proces sme prispôsobili tak, aby zodpovedal osobnostiam dieťaťa, ktorého telesný, psychický, alebo sociálny vývin líši od štandardného vývinu, vzhľadom na druh a stupeň postihnutia. Deti podľa individuálnych schopností získavali elementárne základy komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií. Pri každodenných činnostiach sme výrazne uplatňovali individuálny prístup k deťom.

Podľa individuálnych schopností v závislosti od druhu a stupňa postihnutia si deti k osvojili kultúrno-hygienických návyky, starostlivosť o zdravie a telesnú kultúru, získali vedomosti o javoch, vybudovali si matematické predstavy, rozvíjať komunikačné schopnosti. Deťom bola prostredníctvom hrových aktivít umožnená sebarealizácia. Spontánne zapájali do hier na základe svojich záujmov. Začali prejavovať aj stálejšie záujmy- vydržali pri hre, išli za svojím cieľom, hru rozvíjali a dokončili. Zlepšili sa emocionálne prejavy a citová zrelosť . Výraznejšie sa zlepšovala komunikácia, obohacovala sa slovná zásoba a tým aj porozumenie reči. Zlepšila sa úroveň reči vo všetkých rovinách rečového prejavu - podľa individuálnych schopností detí. Deti lepšie reagovali na požiadavky a podnety učiteľky. Kontakty detí sa začali orientovať na kamarátske vzťahy. Rozvinula sa kolektívna i individuálna hra. Pozornosť detí SŠMŠ je veľmi krátkodobá, preto práca s nimi bola sťažená. Hrami na rozvíjanie pozornosti sa postupne lepšie koncentrovali na vykonávané činnosti. pozornosť sa predlžovala. Zadanými cvičeniami získavali „základné pracovné zručnosti“ potrebné pre edukačné aktivity v SŠMŠ. Rozvíjali sme samostatnosť dieťaťa, posilňovali jeho sebadôveru a sebavedomie, odstraňovali druhotné problémy správania a pripravovali na plynulý prechod do ZŠ, ŠZŠ. Na bežnú základnú školu sa podarilo pripraviť 2 deti. Do školy pre deti s NKS bolo prijaté 1 dieťa. 5 deťom Centrum ŠPP odložilo povinnú školskú dochádzku o 1 rok. 3 deti  pokračujú vo vzdelávaní v SŠMŠ, 2 deti boli zaradené do bežnej materskej školy.1 dieťa pokračuje vo vzdelávaní v špeciálnej škole.

**9.Oblasti, v ktorých materská škola dosahuje dobré výsledky, a oblasti, v ktorých**

**sú nedostatky a treba úroveň výchovy a vzdelávania zlepšiť vrátane návrhov**

**opatrení (§ ods. 1 písm. o)**.

Informáciu o týchto oblastiach uvedie materská škola podľa SWOT analýzy

t. j. silné stránky materskej školy, slabé stránky materskej školy, príležitosti a riziká.

SILNÉ STRÁNKY SLABÉ STRÁNKY

- kvalifikovanosť a odbornosť PZ

- veľmi dobre pracovné vzťahy - stiesnené priestory v MŠ

zamestnancov - obmedzené finančné zdroje - príjemná pracovná klíma

- participácia na riadení - vzdelávanie PZ je iba v obm. režime

- aktivity materskej školy kvôli malému pedagog. kolektívu.

- dobrá spolupráca s rodičmi

- spolupráca s odborníkmi

PRÍLEŽITOSTI  RIZIKÁ

- podnetné okolie na environmentálne - nedostatok asistentov

aktivity - preťažení ped. prac.

- vzdelávanie

- spolupráca s inými inštitúciami

**10.Vyhodnotenie kontrolnej a hospitačnej činnosti**

Vnútorná kontrola sa realizovala a vykonáva v súlade so školským, prevádzkovým a pracovným poriadkom školy.

Kontrolované oblasti boli:

* pracovná disciplína zamestnancov,
* dodržiavanie a efektívne využívanie pracovného času zamestnancov,
* plnenie cieľov Školského vzdelávacieho programu v súlade so Štátnym vzdelávacím programom,
* kontrola realizácie výchovno-vzdelávacieho procesu,
* plnenie plánov VVČ,
* kontrola pedagogickej dokumentácie,
* kontrola čistoty a údržby

## Formy, metódy a spôsob kontroly :

|  |  |
| --- | --- |
| FORMA | METÓDA A SPÔSOB KONTROLY |
| Kontrola dokumentácie | Analýza dokumentov |
| Hospitačná činnosť | Pozorovanie  Rozhovor  Analýza dokumentov  Analýza výsledkov činnosti |
| Kontrola dodržiavania zákonných a interných noriem | Pozorovanie  Analýza dokumentov  Analýza výsledkov činnosti |

Podľa potreby sa uskutočňovali individuálne pohovory s pedagogickými a prevádzkovými zamestnancami školy. Priebežne sa hodnotila úroveň spolupráce učiteliek s rodičmi.

Pri kontrolnej a hospitačnej činnosti neboli zistené žiadne vážnejšie nedostatky.

Správa prerokovaná na pedagogickej rade: 30.09.2019

Správa prerokovaná na Rade školy: 30.09.2019

Správu predložila na schválenie : Katarína Stískalová, dňa : 08.10. 2019

Schválila : PhDr. Jana Merašická, dňa : 05.12. 2019